section_heading: Rani život i obrazovanje
paragraph_text: Grandin je progovorila s četiri godine. Smatra se sretnom što je imala podršku mentora od osnovne škole pa nadalje. Međutim, Grandin je naglasila da su viši razredi osnovne škole i srednja škola bili najgori dio njezinog života. Bila je "štreberica" koju su svi zadirkivali. Ponekad, kad bi hodala ulicom, ljudi bi ju zadirkivali govoreći joj da je "magnetofon" zato što je znala često ponavljati stvari. Grandin je izjavila da se "sada može smijati tome, ali tada je doista boljelo".